b'\n_START_ARTICLE_\nStanislovas Batoras\n_START_SECTION_\nBiografija\n_START_PARAGRAPH_\nBaig\xc4\x97 Krekenavos liaudies mokykl\xc4\x85, o pas vietinius vargonininkus i\xc5\xa1moko vargonuoti. Nuo 1895 m. prad\xc4\x97jo savaranki\xc5\xa1kai vargonininkauti ir vadovauti chorui Er\xc5\xbevilko parapijoje. Choras ne tik giedojo ba\xc5\xbeny\xc4\x8dioje, bet ir koncertavo aplinkiniuose miesteliuose bei dvaruose. 1908 m. suorganizavo ir d\xc5\xabd\xc5\xb3 orkestr\xc4\x85, kuris talkino chorui ba\xc5\xbeny\xc4\x8dioje, grie\xc5\xbe\xc4\x97 vestuv\xc4\x97se ir laidotuv\xc4\x97se._NEWLINE_S. Batoras platino draud\xc5\xbeiam\xc4\x85 spaud\xc4\x85, buvo 1908 m. baland\xc5\xbeio 29 d. Kaune \xc4\xafkurtos Vargoninink\xc5\xb3 draugijos valdybos narys (pirmininkas Juozas Naujalis). Er\xc5\xbevilko choras dalyvavo 1909 m. Stasio \xc5\xa0imkaus suorganizuotoje dain\xc5\xb3 \xc5\xa1vent\xc4\x97je Jurbarke._NEWLINE_1926 m. baig\xc4\x97 muzikos ir dainavimo kursus, surengtus Klaip\xc4\x97dos konservatorijos. 1925\xe2\x80\x931931 m. mokytojavo ir vadovavo chorui Er\xc5\xbevilko mokykloje. Ba\xc5\xbenytin\xc4\xaf ir mokyklos chorus (40-60 dalyvi\xc5\xb3) pareng\xc4\x97 1924 m., 1928 m. ir 1930 m. visos Lietuvos dain\xc5\xb3 \xc5\xa1vent\xc4\x97ms Kaune. Aktyviai dalyvavo parapijos ir mokyklos t\xc4\x97v\xc5\xb3 komiteto veikloje, kur\xc4\xaf laik\xc4\x85 buvo Er\xc5\xbevilko vals\xc4\x8diaus ra\xc5\xa1tininkas._NEWLINE_I\xc5\xa1augino dvi dukras \xe2\x80\x93 Eufemij\xc4\x85 (giedojo chore) ir Zofij\xc4\x85, augintin\xc4\xaf Petr\xc4\x85 Baranausk\xc4\x85.'